CELEX: 21987A0207(03)
Language: sk
Date: 1982-09-29 00:00:00
Title: Dodatkový protokol k Európskej dohode o výmene činidiel na určovanie krvných skupín

Dôležité právne oznámenie

|

21987A0207(03)

Úradný vestník L 037 , 07/02/1987 S. 0029 - 0029 Fínske špeciálne vydanie: Kapitola 11 Zväzok 11 S. 0374  Švédske špeciálne vydanie: Kapitola 11 Zväzok 11 S. 0374 

		Dodatkový protokol k Európskej dohodeo výmene činidiel na určovanie krvných skupínČLENSKÉ ŠTÁTY RADY EURÓPY,zmluvné strany Európskej dohody zo 14. mája 1962 o výmene činidiel na určovanie krvných skupín (ďalej len "dohoda");so zreteľom na ustanovenia článku 5 ods. 1 dohody, podľa ktorého "zmluvné strany prijmú všetky opatrenia potrebné k tomu, aby boli činidlá na určovanie krvných skupín, ktoré im poskytnú ostatné strany, oslobodené od všetkých dovozných ciel";berúc do úvahy, pokiaľ sa to členských štátov Európskeho hospodárskeho spoločenstva týka, že záväzok poskytnúť tieto oslobodenia spadá do kompetencie spoločenstva, ktoré má na to potrebné právomoci podľa zmluvy, ktorou sa založilo;berúc preto do úvahy, že na účel vykonávania článku 5 ods. 1 dohody je pre Európske hospodárske spoločenstvo potrebné, aby sa mohlo stať zmluvnou stranou dohody,SA DOHODLI TAKTO:Článok 1Európske hospodárske spoločenstvo sa môže stať zmluvnou stranou dohody jej podpísaním. Vzhľadom na spoločenstvo, dohoda nadobúda účinnosť v prvý deň mesiaca nasledujúceho od tohto podpísania.Článok 21. Tento dodatkový protokol je otvorený pre prijatie zmluvnými stranami dohody. Nadobúda účinnosť v prvý deň mesiaca nasledujúceho odo dňa, kedy posledná zo zmluvných strán uložila doklad o jej prijatí na generálnom sekretariáte Rady Európy.2. Avšak, tento dodatkový protokol nadobúda účinnosť po uplynutí doby dvoch rokov odo dňa, kedy bol otvorený pre prijatie, pokiaľ jedna zo zmluvných strán nevznesie námietku k nadobudnutiu účinnosti. Ak bola vznesená takáto námietka, uplatňuje sa ods. 1 tohto článku.Článok 3Odo dňa nadobudnutia účinnosti tento dodatkový protokol tvorí nedeliteľnú súčasť dohody. Od tohto dňa sa žiadny štát nesmie stať zmluvnou stranou dohody bez toho, aby sa súčasne stal zmluvnou stranou dodatkového protokoluČlánok 4Generálny sekretariát Rady Európy oboznamuje členské štáty Rady Európy, akýkoľvek štát, ktorý pristúpil k dohode a Európske hospodárske spoločenstvo o akomkoľvek prijatí alebo námietke, vykonaných podľa článku 2 a o dni nadobudnutia účinnosti tohto dodatkového protokolu v súlade s článkom 2.Generálny sekretariát Rady Európy oboznamuje tiež Európske hospodárske spoločenstvo o akomkoľvek akte, oznámení alebo správe, ktoré sa týkajú dohody.V Štrasburgu 29. septembra 1982 v angličtine a vo francúzštine, a otvorený pre prijatie 1. januára 1983. Obe znenia sú rovnako autentické a ukladajú sa v jednej kópii do archívov Rady Európy. Generálny sekretariát Rady Európy doručí overené kópie každému členskému štátu Rady Európy, akémukoľvek štátu pozvanému pristúpiť k dohode a Európskemu hospodárskemu spoločenstvu.--------------------------------------------------